TÖRVÉNYEINK TÖRTÉNETE AZ AUSZTRIAI HÁZ ALATT. 143 
nap leforgása alatt, azoknak pedig, kik már régóta visszatértek, azon- 
nal , habár idő közben másoknak ajándékul adattak, vagy leköteleztettek 
volna is, visszaadatni, és azon jószágoknak adományosait királyi felség 
által másképen jutalmaztatni parancsolja , de egyszersmind a hűségre visz- 
szatéróknek is kötelességűl teszi: hogy az általok előbb elfoglalt jószágo- 
kat szinte bocsássák vissza. 
A 9-, 10- és 13-dik ágazatok, melyek alII. Lajos halálától fogva jog- 
talanul elfoglalt minden jószágokat jövő sz. Mátyás napjáig visszaadatni 
parancsolnak, és az ezen határozat nem teljesítői ellen indítandó per iránt 
rendelkeznek , egyszersmind a királyi felséget is megkérvén, hogy az ily 
javak birtokosainál lépéseket tenni kegyeskedjék. 
A 14-dik ágazat, mely kötelességül teszi: hogy a királyi felség 
ugyan jövő bőjt második vasárnapjáig a királyi udvari itélőszéket rendbe 
szedje, az pedig azon vasárnaptól fogva minden oda tartozó ügyekben 
folytonosan itéljen. 
A 16 —18-dik ágazatok, melyek előre bocsátván, hogy a királyi 
felség szokott hatalommal felruházott helytartót rendelt, és mind a két 
rendből hét tanácsosokat, kik közé a helytartó, nádor, és kapitány, szá- 
mittatnak, választott légyen, azt rendelik : hogy a kapitány, a tanácsosok, és 
az ország rendes biráielőlegesen magokat a II. Lajos király halála óta általok 
elkövetetteknek követelt jószág-elfoglalásokra és bántalmakra nézve kitisz- 
títani tartozzanak; továbbá a kapitánynak kötelességül teszik: hogy a ki- 
rályi helytartó és tanácsosok által felszólíttatván , itéleteiket a király em- 
berének és káptalan vagy konvent bizonyságának jelenlétében végrehajtsa. 
A 20— 34-dik ágazatok, melyekben az ország rendei minden jobbágy- 
tól januárins és julius hónapokban, és pedig ez alkalommal a szabad és 
bányavárosok által is (múlt évekbeni nagy terheltetésök ellent nem állhat- 
ván) szinte fizetendő egy-egy forintnyi segedelempénzt, továbbá mindenek- 
ben , mik az ország javát érdeklik , tehetségök szerinti közremunkálást, és 
személyes és jobbágyaik ötödrészéveli, a zászlós urak pedig ezekentúl 
zászlóaljaikkali, felkelést ajánlanak, és a segedelempénznek, mely alól 
minden felmentést tilalmaznak, kiszedését elrendezik, Továbbá a táborozók 
általi kártételek megelőzése végett különösen azt rendelik: hogy senki 
több lovasokat magával ne hozzon, mint kiket jószágai és vagyona meny- 
nyiségéhez képest minden szükségesekkel elláthat. Végre azt is rendelik : 
hogy csajkások is (Nassadistae), hol szükségesek , illő számmal tartassa- 
